Source: http://www.bihon.ro/amendat-pentru-bisnita-cu-bilete-la-finala-de-baschet/2053453
Timestamp: 2018-11-13 20:39:24+00:00

Document:
Amendat pentru bișniță cu bilete la finala de baschet - BIHON
Amendat pentru bișniță cu bilete la finala de baschet
la	4. iunie 2018 13:02	 Reactualizat la:	 4. iunie 2018 13:03
Un orădean a încercat să profite de interesul mare al suporterilor bihoreni pentru finala campionatului la baschet masculin.
Jandarmii bihoreni au amendat cu 1.000 de lei un bărbat care a scos la vânzare patru bilete, la suprapreț, la finala Ligii Naționale de baschet masculin, CSM CSU Oradea – CSM Steaua Exim Bank.
Orădeanul a achiziționat online patru bilete pentru primele două meciuri, care vor avea loc la Oradea. Deși prețul unui bilet este15 lei, acesta le-a scos la vânzare pe o pagină de anunțuri online cu 100 de lei/bilet.
„Bărbatul de 27 de ani a fost sancționat cu o amendă de 1.000 lei, iar biletele au fost confiscate, urmând a fi returnate organizatorului după desfășurarea meciurilor”, transmit jandarmii bihoreni.
Totodată, Jandarmeria Bihor recomandă suporterilor să nu cumpere bilete din astfel de surse şi să nu încurajeze această practică, întrucât riscă să fie înşelaţi şi să cumpere bilete falsificate. De asemenea, reaminteşte faptul că, potrivit legii nr. 4/2008, cumpărarea în scop de revânzare a biletelor, precum și vânzarea acestora la suprapreț constituie contravenție și se pedepsește cu amendă de la 1.000 lei la 3.000 lei.
Începe marea finală! CSM CSU Oradea - CSM Steaua
Primul meci al finalei dintre CSM CSU Oradea și CSM Steaua are loc luni. Baschetbaliştii orădeni întâlnesc echipa CSM Steaua EximBank în finala mare a ediţiei, după ce echipa bucureşteană a câştigat cu scorul de 76-72 meciul cinci al semifinalei cu U BT Cluj- Napoca, disputat chiar în oraşul de p...
Taguri: baschet, bilete, bisnita, csm oradea, CSM Steaua, finala

References: CSM 
 CSM 
 CSM 
 CSM 
 CSM 
 CSM 
 CSM 
 csm 
 CSM